
Latvijas Darba devēju konfederācija (turpmāk – LDDK) ir iepazinusies ar Satiksmes ministrijas virzīto Likumprojektu “Liepājas speciālās ekonomiskās zonas (SEZ) likumā” un vērš uzmanību, ka LDDK biedrs neatbalsta LSEZ likuma nosacījumu maiņu (valdes atlases kritēriju ieviešanu) līdz 2035.gadam – par LSEZ likuma nemainīšanu jau tika panākta vienošanās ar Satiksmes ministriju, kas šobrīd tiek pārkāpta. 
Nepiekrītam:
• 9.panta dzēšanai,
• 9.1 panta iekļaušanai LSEZ likumā,
• pārejas noteikumu piedāvātajai 3.punkta redakcijai.
LSEZ valdes sastāvā ir pašvaldību pārstāvji, kas sekmīgi ir darbojušies gan reģionālo partiju vadošos amatos, gan LSEZ valdē, nodrošinot sinerģiju starp ostas un pilsētas teritorijas harmonisku attīstību. LSEZ valdē sekmīga bijusi arī līdzšinējā sadarbība ar valsts pārstāvjiem, kas vienlaicīgi ir arī attiecīgo ministriju augstākie ierēdņi. Bez partejiskas piederības pašvaldību pārstāvim var nebūt ietekme pašvaldību lēmumu pieņemšanā, kas tieši saistīti ar ostas attīstību, tāpēc neatbalstām ierobežojumus Liepājas SEZ valdes kandidātiem, izslēdzot iespēju tajā darboties pašvaldības augstām amatpersonām.

